CELEX: 32011R0897
Language: fi
Date: 2011-09-02 00:00:00
Title: Komission täytäntöönpanoasetus (EU) N:o 897/2011, annettu 2 päivänä syyskuuta 2011 , tiettyjen tavaroiden luokittelusta yhdistettyyn nimikkeistöön

8.9.2011   
            
            
               FI
            
            
               Euroopan unionin virallinen lehti
            
            
               L 231/9
            
         KOMISSION TÄYTÄNTÖÖNPANOASETUS (EU) N:o 897/2011,
   annettu 2 päivänä syyskuuta 2011,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä syyskuuta 2011.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Tuote, joka on pakattu vähittäismyyntiä varten 500 ml:n pulloon ja joka sisältää (painoprosentteina ilmaistuna):
                  
                              —
                           
                           
                              vettä
                           
                           
                              45,9
                           
                        
                              —
                           
                           
                              fruktoosia
                           
                           
                              33,3
                           
                        
                              —
                           
                           
                              oligofruktoosia
                           
                           
                              7,6
                           
                        
                              —
                           
                           
                              omenamehutiivistettä
                           
                           
                              3,6
                           
                        
                              —
                           
                           
                              mustaherukkamehutiivistettä
                           
                           
                              2,3
                           
                        
                              —
                           
                           
                              kasviperäisiä oligopeptidejä
                           
                           
                              2,3
                           
                        
                              —
                           
                           
                              sitruunahappoa
                           
                           
                              3,6
                           
                        
                              —
                           
                           
                              matetiivistettä
                           
                           
                              0,7
                           
                        
                              —
                           
                           
                              ravintohiivaa
                           
                           
                              0,5
                           
                        
                              —
                           
                           
                              L-karnitiinia
                           
                           
                              0,1
                           
                        
                              —
                           
                           
                              kaliumsorbaattia
                           
                           
                              0,1
                           
                        Tuote on punertavan ruskea, samea, hieman tahmea neste, jonka tiheys on 1,1812 g/cm3 ja Brix-arvo 40.
                  Pakkausselosteen mukaan ravintoaineilla rikastettu vesipohjainen tuote on tarkoitettu nautittavaksi osana ruokavaliota.
                  Käyttöohje: 50 ml tuotetta sekoitetaan 100 ml:aan vettä tai mehua.
               
               
                  2106 90 92
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 2106, 2106 90 ja 2106 90 92 nimiketekstien mukaisesti.
                  Tuotteen sokeripitoisuuden sekä sen sisältämien eräiden muiden aineosien (kaliumsorbaatti ja sitruunahappo) vuoksi tuote on laimennettava ennen käyttöä, minkä vuoksi sitä ei voida pitää nimikkeen 2202 juomana (ks. myös yhdistetyn nimikkeistön selittävät huomautukset, 22 ryhmä, yleisohjeita, toinen kohta).
                  Sen vuoksi tuote on luokiteltava nimikkeeseen 2106 muualle kuulumattomana elintarvikevalmisteena (ks. myös harmonoidun järjestelmän selitykset, nimike 2106, toisen kohdan 7 kohta).